《送别荆南张判官》独孤及
輶车骆马往从谁,梦浦兰台日更迟。
欲识桃花最多处,前程问取武陵儿。
《酬裴杰秀才新樱桃》权德舆
新果真琼液,来应宴紫兰。
圆疑窃龙颔,色已夺鸡冠。
远火微微辨,残星隐隐看。
茂先知味易,曼倩恨偷难。
忍用烹騂骆,从将玩玉盘。
流年如可驻,何必九华丹。
《刘黑闼解嘲人语》无名氏
水恶,头如镰杓尾如凿,河里搦鱼无僻错。
骆驼,项曲绿蹄,被他负物多。